
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1233 

1 Σεπτεμβρίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έγκριση Οργανισμού Εσωτερικής Υπηρεσίας του Ορ¬ 
γανισμού ανοικτής προστασίας παιδιού και φροντί¬ 
δας οικογένειας Δήμου Ν. Ιωνίας, Ν. Μαγνησίας. . -\ 

Έγκριση Οργανισμού Εσωτερικής Υπηρεσίας (ΟΈ.Υ.) 
του Δημοτικού Παιδικού Σταθμού Ζωνιανών, Ν. Ρε- 

θύμνου. 2 

Έγκριση Οργανισμού Εσωτερικής Υπηρεσίας (ΟΈ.Υ.) 

του Δημοτικού Παιδικού Σταθμού Λιβαδίων. 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στηνΤρεμούλη Ειρήνη - Ευτυχία 
του Στυλιανού. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 3342/30.6.2005 

απόφαση του Νομάρχη Αθηνών. 5 

Διόρθωση σφάλματος στην υπ’ αριθμ. 3661/30.6.2005 
απόφαση του Νομάρχη Αθηνών. 6 


ΑΠΟΦΑΣΕΙ Σ 

Αριθ. 10936 ( 1 ) 

Έγκριση Οργανισμού Εσωτερικής Υπηρεσίας του Οργα¬ 
νισμού ανοικτής προστασίας παιδιού και φροντίδας οι¬ 
κογένειας Δήμου Ν. Ιωνίας, Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 12τουν. 1188/1981, όπως 
αντικαταστάθηκε με την παρ. 5 του άρθρου 8, του ν. 
2307/1995. 

2. Τις διατάξεις του π.δ. 37/1987 όπως συμπληρώθηκε 
μετά π.δ. 22/1990 και 50/2001. 

3. Την υπ’ αριθμ. 16/2004 απόφαση του Δ.Σ. του Οργα¬ 
νισμού ανοικτής προστασίας παιδιού και φροντίδας Οικο¬ 
γένειας Δήμου Ν. Ιωνίας με την οποία ψηφίζεται ο Οργα¬ 
νισμός Εσωτερικής Υπηρεσίας του. 

4. Την υπ’ αριθμ. 288/2004 απόφαση του Δ.Σ. Ν. Ιωνίας 
με την οποία εγκρίθηκε η ψήφιση του ανωτέρω ΟΈ.Υ. 

5. Την υπ’ αριθμ. 4/2005 σύμφωνη γνωμοδότηση του 
Υπηρεσιακού Συμβουλίου ΟΤΑ Ν. Μαγνησίας. 


6. Την υπ’αριθμ. 161238/10.5.2001 απόφαση του Γενι¬ 
κού Γραμματέα Περιφέρειας Θεσσαλίας περί εξουσιο¬ 
δότησης για υπογραφή εγγράφων στον προϊστάμενο 
της Διεύθυνσης Τοπικής Αυτοδιοίκησης Μαγνησίας, 
αποφασίζουμε: 

Εγκρίνουμε την υπ’ αριθμ. 16/2004 απόφαση του Δ.Σ. 
του Οργανισμού ανοικτής προστασίας παιδιού και φρο- 
ντίιδας οικογένειας Δήμου Ν. Ιωνίας με την οποία ψηφίζε¬ 
ται ο Οργανισμός Εσωτερικής Υπηρεσίας ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
«ΟΡΓΑΝΙΣΜΟΥ ΑΝΟΙΧΤΗΣ ΠΡΟΣΤΑΣΙΑΣ 
ΠΑΙΔΙΟΥ ΚΑΙ ΦΡΟΝΤΙΔΑΣ ΟΙΚΟΓΕΝΕΙΑΣ 
ΔΗΜΟΥ ΝΕΑΣ ΙΩΝΙΑΣ ΜΑΓΝΗΣΙΑΣ» 
ΔΗΜΟΤΙΚΟ ΝΟΜΙΚΟ ΠΡΟΣΩΠΟ ΔΗΜΟΣΙΟΥ ΔΙΚΑΙΟΥ 

ΚΕΦΑΛΑΙΟ Α' 

Άρθρο 1 

Οι δραστηριότητες των Υπηρεσιών του Νομικού Προσώ¬ 
που κατανέμονται στις εξής Διοικητικές Ενότητες: 

Α. ΔΙΕΥΘΥΝΣΗΣ ΔΙΟΙΚΗΣΗΣ 

Β. ΤΜΗΜΑΤΑ 
Άρθρο 2 

Η Υπηρεσία του Δημοτικού Νομικού Προσώπου Δημο¬ 
σίου Δικαίου «ΟΡΓΑΝΙΣΜΟΣ ΑΝΟΙΧΤΗΣ ΠΡΟΣΤΑΣΙΑΣ 
ΠΑΙΔΙΟΥ ΚΑΙ ΦΡΟΝΤΙΔΑΣ ΟΙΚΟΓΕΝΕΙΑΣ ΔΗΜΟΥ Ν. ΙΩ¬ 
ΝΙΑΣ ΜΑΓΝΗΣΙΑΣ», διαρθρώνεται ειδικότερα στην ακό¬ 
λουθη Διεύθυνση, Τμήματα και Γ ραφεία: 

Α. ΔΙΕΥΘΥΝΣΗ ΔΙΟΙΚΗΣΗΣ 
α) Γ ραφείο Γ ραμματειακής Υποστήριξης 
Β. 1) ΤΜΗΜΑ ΕΣΩΤΕΡΙΚΗΣ ΔΙΟΙΚΗΣΗΣ 
α) Γραφείο Προσωπικού 
β) Γ ραφείο Διοικητικού Συμβουλίου 
γ) Γ ραφείο Πρωτοκόλλου - Τηλεφωνικού κέντρου - Δα- 
κτυλογράφων Καθαριστριών - Αρχείου 
δ) Γ ραφείο Υγειονομικής - Κοινωνικής μέριμνας 

2) ΤΜΗΜΑ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 

α) Γραφείο Εσόδων - Εξόδων, Οικονομικής Παρακο¬ 
λούθησης, Λογιστηρίου και Διαχείρισης δαπανών 
β) Γ ραφείο Προμηθειών και Διαχείρισης υλικών 

3) ΤΜΗΜΑ Α' ΠΑΙΔΙΚΟΥ ΣΤΑΘΜΟΥ 

4) ΤΜΗΜΑ Β' ΠΑΙΔΙΚΟΥ ΣΤΑΘΜΟΥ 

5) ΤΜΗΜΑ Γ ΠΑΙΔΙΚΟΥ ΣΤΑΘΜΟΥ 

ΚΕΦΑΛΑΙΟ Β' 

ΟΡΓΑΝΙΚΕΣ ΘΕΣΕΙΣ 
Άρθρο 3 

Οι θέσεις του πάσης φύσεως προσωπικού του Νομικού 
Προσώπου διαρθρώνονται κατά κατηγορίες, κλάδους, 
βαθμούς, και ειδικότητες ως ακολούθως: 

I. ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς: 

• Δ' εισαγωγικός, Γ, Β' και Α' καταληκτικός. 

• Οι θέσεις της κατηγορίας ΥΕ κατατάσσονται στους 
βαθμούς: 

• Ε' εισαγωγικός, Δ', Γ' και Β' καταληκτικός. 

• Τα προσόντα διορισμού των θέσεων περιγράφονται 
στα ισχύοντα κάθε φορά Προεδρικά Διατάγματα. 

Οι θέσεις που προβλέπονται ανά κατηγορία, κλάδο και 
βαθμό είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ ΘΕΣΕΙΣ 

ΠΕΙ Διοικητικών ή Οικονομολόγων 3 (τρεις) 

ΠΕ Νηπιαγωγών 6 (έξι) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΤΕ2 Κοινωνικών Λειτουργών 3 (τρεις) 

ΤΕ9 Βρεφονηπιοκόμων 3 (τρεις) 

ΤΕ 16 Νηπιαγωγών 9 (εννέα) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΔΕΙ Διοικητικών 3 (τρεις) 

ΔΕ8 Βοηθών Βρεφοκόμων - Παιδοκόμων 3 (τρεις) 

ΔΕ29 Οδηγών Αυτοκινήτων 1 (μία) 

ΔΕ32 Μαγείρων 3 (τρεις) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΥΕ14 Βοηθητικού Προσωπικού (Μαγείρων) 3 (τρεις) 
ΥΕ16 Προσωπικού Καθαριότητας 6 (έξι) 

(Καθαριστριών) 


II. ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ (οι οποίες 
κατέχονται από μόνιμο προσωπικό και καταργούνται μό¬ 
λις κενωθούν με οποιοδήποτε τρόπο) 

Κλάδος ΠΕ Νηπιαγωγών (προσωρινός) - Θέσεις: 3 (τρεις) 
Κλάδος ΤΕ Νηπιαγωγών (προσωρινός) - Θέσεις: 5 (πέντε) 
Κλάδος ΤΕ9 Βρεφονηπιοκόμων - Θέσεις: 3 (τρεις) 
Κλάδος ΔΕ2 Διοικητικών -Θέσεις: 1 (μία) 

Κλάδος ΔΕ Βοηθών Νηπιαγωγών - Θέσεις: 1 (μία) 
Κλάδος ΥΕ 14 Βοηθητικού Προσωπικού 
(Μαγείρων) - Θέσεις: 1 (μία) 

III. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΟΡΙΣΜΕΝΟΥ ΧΡΟΝΟΥ (άρθρο 18 παρ. 12 του ν. 
2503/1997, όπως αυτός τροποποιήθηκε από την παρ. 9 
του άρθρου Ιδτουν. 2539/1997). 

Για την αντιμετώπιση εποχιακών ή άλλων περιοδικών ή 
πρόσκαιρων αναγκών: 

Δύο (2) θέσεις Νηπιαγωγών (ΠΕ), μία (1) θέση Κοινωνι¬ 
κού Λειτουργού (ΤΕ), μία (1) θέση Νηπιαγωγών (ΤΕ), μία 
(1) θέση Διοικητικού (ΔΕ), τρεις θέσεις προσωπικού κα¬ 
θαριότητας (ΥΕ). 

Άρθρο 4 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Νομικού 
Προσώπου προΐστανται μόνιμοι υπάλληλοι των εξής κλά¬ 
δων: 


1. ΠροϊστάμενοςΔιεύθυνσης: Κλάδος ΠΕ Νηπιαγωγών, 
ΤΕ Νηπιαγωγών με βαθμό Α' και Β'. 

2. Προϊστάμενοι Τμημάτων: 

α) Τμήμα Εσωτερικής Διοίκησης: Κλάδοι ΠΕΙ, ΔΕΙ με 
βαθμό Α'ή Β'. 

β) Τμήμα Οικονομικής Διαχείρισης: Κλάδοι ΠΕΙ, ΔΕ με 
βαθμό Α'ή Β'. 

γ) Προϊστάμενοι των τμημάτων των παιδικών σταθμών 
επιλέγονται υπάλληλοι κατηγορίας ΠΕ ή ΤΕ αντίστοιχων 
ειδικοτήτων Νηπιαγωγών ή Βρεφονηπιοκόμων. 

Άρθρο 5 

Τα αντικείμενα και οι αρμοδιότητες των προαναφερο- 
μένων υπηρεσιακών μονάδων του Οργανισμού Ανοιχτής 
Προστασίας Παιδιού και Φροντίδας Οικογένειας Δήμου 
Ν. Ιωνίας Μαγνησίας ορίζονται ως εξής: 

ΔΙΕΥΘΥΝΣΗ ΔΙΟΙΚΗΣΗΣ 
Ο Προϊστάμενος της Διεύθυνσης: 

Ευθύνεται έναντι του Προέδρου για την αποτελεσματι¬ 
κή και αποδοτική εκτέλεση των λειτουργιών της Διεύθυν¬ 
σης, οι οποίες ανάγονται στα εκπαιδευτικά και διοικητικά 
θέματα που σχετίζονται με την λειτουργία των παιδικών 
σταθμών. 

Προΐσταται, εποπτεύει και ελέγχει την λειτουργία όλων 
των τμημάτων και γραφείων του Οργανισμού. 

Φροντίζει για την υλοποίηση των κατά περίπτωση απο- 
φάσεωντων ιεραρχικά ανωτέρωντου. 

Συντονίζει το Διοικητικό και Εκπαιδευτικό έργο των παι¬ 
δικών σταθμών, την κατάρτιση προγραμμάτων εκπαίδευ¬ 
σης του προσωπικού και τον έλεγχο καθημερινής εργα¬ 
σίας. Φροντίζει για την διοργάνωση των προγραμματι¬ 
σμένων καθώς και των άλλων εκδηλώσεων που θα πρέπει 
να πραγματοποιηθούν, με την έγκριση του Διοικητικού 
Συμβουλίου του Οργανισμού. 

Μεριμνά για την κατάρτιση του Κανονισμού Λειτουρ¬ 
γίας, εισηγείται μεταβολές των διατάξεών του και παρα¬ 
κολουθεί την κανονική εφαρμογή του εγκεκριμένου κα¬ 
νονισμού. 

Εισηγείται την τροποποίηση του Οργανισμού Εσωτερι¬ 
κής Υπηρεσίας, καθώς και την προσαρμογή του στις εκά- 
στοτε ισχύουσες διατάξεις. 

Παραλαμβάνειτην αλληλογραφία, την χαρακτηρίζει και 
την διανέμει στις αρμόδιες υπηρεσιακές μονάδες ή υπαλ¬ 
λήλους μέσω του γραφείου Πρωτοκόλλου, παρέχοντας 
τις αναγκαίες οδηγίες για τις ενέργειες που πρέπει να γί¬ 
νουν. 

Εισηγείται για θέματα αρμοδιότητας των μονάδων που 
εποπτεύει προς τον Πρόεδρο του Οργανισμού και παρί- 
σταται, εφόσον απαιτηθεί, στις συνεδριάσεις συλλογικών 
οργάνων και επιτροπών. 

Έχει την ευθύνη ελέγχου και θεώρησης όλων των εγ¬ 
γράφων των υπαλλήλων καθώς και των εισηγήσεώντους 
προς τα ανώτερα ιεραρχικά επίπεδα. Είναι υπεύθυνος για 
την νομιμότητα των ενεργειών της Διεύθυνσης. Μαζί με 
τον Παιδίατρο υπογράφουν το διαιτολόγιο των παιδιών. 

Μεριμνά για την βελτίωση της αποτελεσματικότητας 
της δράσης της διοικητικής ενότητας, την βελτίωση της 
απόδοσης του ανθρώπινου δυναμικού και των τεχνικών 
μέσων και εκτελεί τις λειτουργίες της μονάδας που επο¬ 
πτεύει, οι οποίες δεν είναι δυνατόν να εκτελεσθούν από 
τους υπαλλήλους της. 

α) ΓΡΑΦΕΙΟ ΓΡΑΜΜΑΤΕΙΑΚΗΣ ΥΠΟΣΤΗΡΙΞΗΣ 

Δακτυλογραφεί, αναπαράγει, διεκπεραιώνει και αρχει¬ 
οθετεί την αλληλογραφία του Προέδρου και του Διευθυ¬ 
ντή του Οργανισμού. Λαμβάνει τα τηλεφωνήματα που 

απευθύνονται στον Πρόεδρο και αν μεν ο Πρόεδρος είναι 
παρών ενημερώνει αυτόν αμέσως για την απευθείας επι¬ 
κοινωνία του. Αν απουσιάζει, τηρεί σημειώσεις στο ειδικά 
τηρούμενο βιβλίο και τον ενημερώνει για αυτές σε πρώτη 
ευκαιρία. 

Φροντίζει γενικότερα για την άμεση, κατά το δυνατόν, 
εξυπηρέτηση όλων όσων επισκέπτονταιτον Πρόεδρο στο 
γραφείο του. Διεξάγει κάθε εργασία που ανατίθεται από 
τον Πρόεδρο ή τον Διευθυντή και η οποία δεν ανήκει στην 
αρμοδιότητα των υπόλοιπων υπηρεσιών. 

Έχει την οργανωτική προετοιμασία εορτών, δεξιώσεων 
και γενικά εκδηλώσεων του Οργανισμού. 

ΤΜΗΜΑ ΕΣΩΤΕΡΙΚΗΣ ΔΙΟΙΚΗΣΗΣ 

Τα γραφεία που συγκροτούν το ανώτερο τμήμα, λει¬ 
τουργούν κάτω από την ενιαία διεύθυνση του Προϊσταμέ¬ 
νου του τμήματος και με τις αρμοδιότητες που περιγρά- 
φονται για το καθένα από αυτά: 

α) ΓΡΑΦΕΙΟ ΠΡΟΣΩΠΙΚΟΥ 

Φροντίζει για την συγκέντρωση των διατάξεων της νο¬ 
μοθεσίας και για την κανονική εφαρμογή των γενικών 
ρυθμίσεων στα θέματα του προσωπικού οποιοσδήποτε 
σχέσεως εργασίας. 

Διαχειρίζεται τις διαδικασίες που αφορούν την πρόσλη¬ 
ψη απόλυση, προαγωγή, παραίτηση, τοποθέτηση, μετα¬ 
κίνηση, απόσπαση, μετάταξη κ.λπ. του προσωπικού του 
Οργανισμού, σύμφωνα με τις εκάστοτε διατάξεις. 

Διαχειρίζεται τις διαδικασίες ελέγχου παρουσίας του 
προσωπικού, παροχής αδειών, αξιολόγησης και άσκησης 
πειθαρχικού δικαίου, τήρησης φακέλωντου προσωπικού με 
την συγκέντρωση και καταγραφή των κάθε είδους μεταβο¬ 
λών της οικογενειακής, υπηρεσιακής και ατομικής κατά¬ 
στασης (προσόντα, οικογενειακή κατάσταση, υπηρεσιακή 
εξέλιξη, απόδοση, αμοιβές, ποινές, άδειες,απουσίες, κ.λπ.). 

Τηρεί τις διαδικασίες συγκέντρωσης και καταγραφής 
τωνπληροφοριώνπου έχουν σχέση μετον καθορισμότων 
πάσης φύσεως αμοιβών και παροχώνπροςτο προσωπικό 
οποιοσδήποτε εργασιακής σχέσης με τον Οργανισμό. 

Παρέχει κάθε είδους πληροφορίες, προφορικές ή γρα¬ 
πτές (πιστοποιητικά, βεβαιώσεις κ.λπ.) προς το προσωπι¬ 
κό του Οργανισμού που αφορούν την υπηρεσιακή του κα¬ 
τάσταση. 

β) ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Καταρτίζει σε συνεργασία μετον Πρόεδρο του Οργανι¬ 
σμού την ημερήσια διάταξη των συνεδριάσεων του Δ.Σ. 
καιενημερώνειτα μέλη του Δ.Σ. γιατα θέματα καιτονχρό- 
νο και τόπο κάθε συνεδρίασης. 

Συγκεντρώνει, αναπαράγει και αποστέλλει στα μέλη 
του Δ.Σ. τις διάφορες εισηγήσεις και γενικά το ενημερω¬ 
τικό υλικό που αντιστοιχεί στα θέματα των συνεδριάσεων. 

Τηρεί τα πρακτικά κατά την διάρκεια των συνεδριάσεων 
καθώς και το αρχείο πρακτικών και αποφάσεων του Δ.Σ. 

Γράφει και αναπαράγει τις αποφάσεις του Δ.Σ. και τις 
αποστέλλει στη Διεύθυνση Τοπικής Αυτοδιοίκησης της 
Περιφέρειας. 

Παρέχει κάθε είδους γραμματειακή υποστήριξη προς 
τον Πρόεδρο του Δ.Σ. 

γ) ΓΡΑΦΕΙΟ ΠΡΩΤΟΚΟΛΛΟΥ - ΤΗΛΕΦΩΝΙΚΟΥ ΚΕ¬ 
ΝΤΡΟΥ - ΔΑΚΤΥΛΟΓΡΑΦΩΝ - ΚΑΘΑΡΙΣΤΡΙΩΝ - ΑΡΧΕΙΟΥ 

Τηρεί τις διαδικασίες πρωτοκόλλησης των κάθε είδους 
εισερχόμενων και εξερχόμενων στον Οργανισμό εγγρά¬ 
φων. Διανέμει τα έγγραφα στις επιμέρους υπηρεσίες του 
Νομικού Προσώπου. 

Διεκπεραιώνει και αποστέλλει τα έγγραφα προς τους 
αποδέκτες. 

Τηρεί το γενικό αρχείο του Οργανισμού. 


Είναι υπεύθυνος για το τηλεφωνικό κέντρο. 

Παρέχει κάθε είδους δακτυλογράφηση και γραμματει¬ 
ακή υποστήριξη προς τις διάφορες υπηρεσιακές μονά¬ 
δες. 

Χειρίζεται το μηχανογραφικό εξοπλισμό που είναι ανα¬ 
γκαίος για την αποδοτική εκτέλεση των δραστηριοτήτων 
του γραφείου. 

Μεριμνά για την εκτέλεση των γενικών βοηθητικών λει¬ 
τουργιών υποστήριξης για τις ανάγκες των υπηρεσιών 
του Νομικού Προσώπου (φαξ, καθαριότητα γραφείων, 
φωτοαντιγραφήσεις, εξωτερικές και εσωτερικές εργα¬ 
σίες διακίνησης αλληλογραφίας και εγγράφων, ανάρτη¬ 
ση των ανακοινώσεων κ.λπ.). 

Γιατο σκοπό αυτό αξιοποιούνται διοικητικοί υπάλληλοι, 
καθαρίστριες κ.λπ. στους οποίους κατανέμονται συγκε¬ 
κριμένες αρμοδιότητες. 

δ) ΓΡΑΦΕΙΟ ΥΓΕΙΟΝΟΜΙΚΗΣ - ΚΟΙΝΩΝΙΚΗΣ ΜΕΡΙ¬ 
ΜΝΑΣ 

Συνεργάζεται με το παιδαγωγικό προσωπικό, με το 
οποίο βρίσκεται σε συνεχή επαφή και πραγματοποιεί κοι¬ 
νωνικές έρευνες ώστε να προλαμβάνει, εντοπίζει, ανα¬ 
γνωρίζει προβλήματα των παιδιών και τα παραπέμπει σε 
κατάλληλη υπηρεσία. 

Συζητά με το παιδί στο ελεύθερο παιχνίδι του, του δίνει 
ευκαιρίες να εξωτερικεύει τις σκέψεις και τους προβλη¬ 
ματισμούς του, να μιλήσει για τις σχέσεις του με τα άλλα 
μέλη της οικογένειάς του και τους συμμαθητές του. 

Συλλέγει πληροφορίες για την οικογένεια (πόσα μέλη 
έχει, πώς ζούνε, εάν εργάζονται κ.λπ.). Προσεγγίζει την οι¬ 
κογένεια στο φυσικό της χώρο και επισημαίνει τυχόν προ¬ 
βλήματα (γονείς αυταρχικοί, υπερπροστατευτικοί κ.λπ.). 

Βοηθά την οικογένεια να συνειδητοποιήσει το πρόβλη¬ 
μα και εντοπίζει τις αιτίες των προβλημάτων. Υποδεικνύει 
τρόπους αντιμετώπισης. 

Χρησιμοποιεί μεθόδους και τεχνικές για να πετύχει το 
έργο του, όπως: να ακούσει, να συζητήσει, να διαπραγ- 
ματευθεί, να υποστηρίξει, να προτείνει, να παρακολουθή¬ 
σει επισταμένως τα παιδιά στην τάξη και γενικότερα στο 
χώρο του σχολείου όπου κινούνται. 

Χρησιμοποιεί την κοινωνική έρευνα για την εντόπιση 
προβλημάτων και αναγκών. 

Δημιουργεί αρχείο κοινωνικής εργασίας το οποίο περι¬ 
λαμβάνει ατομικούς φακέλους των παιδιών (κοινωνικό 
ιστορικό, συγκεκριμένο πρόβλημα αντιμετώπισης κ.α.), 
εκθέσεις συγκεντρώσεων γονέων, αξιολόγησης προ¬ 
γραμμάτων, στοιχεία έρευνας. 

Συνεργάζεται με τον παιδίατρο. 

Συμβάλλει στην πρόληψη ή αντιμετώπιση προβλημά¬ 
των των παιδιών του κάθε σταθμού και των οικογενειών 
τους, εφόσον στην τελευταία περίπτωση αυτό ζητηθεί ή 
είναι έκτων πραγμάτων αναγκαίων. 

ΑΡΜΟΔΙΟΤΗΤΕΣ ΠΑΙΔΙΑΤΡΟΥ 

Ο Παιδίατρος εξετάζει όλα τα παιδιά των σταθμών κατά 
διαστήματα, λαμβάνοντας υπόψη τα ιατρικά πιστοποιητι¬ 
κά που υποβλήθηκαν από τους γονείς, παρακολουθεί την 
ανάπτυξή τους, σημειώνει τις παρατηρήσεις του στην 
ατομική καρτέλα κάθε παιδιού. 

Αποφασίζει για την επιστροφή στον ΠΣ κάθε παιδιού 
που απούσιασε μετά από ασθένεια, με βάση το ιατρικό πι¬ 
στοποιητικό που προσκομίζεται από τους γονείς και την 
προσωπική του εξέταση. 

Παρακολουθεί, συνεργαζόμενος με τον Κοινωνικό Λει¬ 
τουργό και τον Ψυχολόγο, την ψυχοσωματική υγεία και 
ανάπτυξη των παιδιών. 

Υποδεικνύει τα μέτρα που πρέπει να ληφθούν για την 

υγιεινή των παιδιών και γενικότερα για την υγειονομική 
κατάσταση των σταθμών. 

Διατηρεί στο σταθμό πρόχειρο φαρμακείο με τα απαραί¬ 
τητα υλικά πρώτων βοηθειών και για οποιοδήποτε έκτακτο 
περιστατικό σπεύδει για την παροχή των υπηρεσιών του. 

Στη διάρκεια της εξέτασης των αιτήσεων εισαγωγής 
των παιδιών στους παιδικούς σταθμούς ελέγχει τα ιατρι¬ 
κά πιστοποιητικά που φέρνουν οι γονείς. 

Συντάσσει, σε συνεργασία με τον Διευθυντή του Νομι¬ 
κού Προσώπου, το διαιτολόγιο των παιδιών και το προτεί¬ 
νει στο Δ.Σ. 

Συγκαλεί υποχρεωτικά ενημερωτικές συγκεντρώσεις 
γονέων και προσωπικού που αφορούν την υγιεινή και 
υγεία των παιδιών. 

Η εκτέλεση των εντολών του Γιατρού είναι υποχρεωτι¬ 
κή για όλο το προσωπικό (υγιεινή παιδιών, υγειονομική 
κατάσταση σταθμών). 

ΤΜΗΜΑ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 

Ο Προϊστάμενος του τμήματος: 

Είναι υπεύθυνος απέναντι στο Διευθυντή του Νομικού 
Προσώπού. 

Προ'ΐσταται, εποπτεύει και ελέγχει όλα τα γραφεία του 
τμήματόςτου. 

Μελετά και εισηγείται στη Διεύθυνση την λήψη μέτρων 
για τη διευκόλυνση της λειτουργίας των υπηρεσιών και 
για τον περιορισμό του κόστους λειτουργίας αυτών. 

Συντάσσει τον προϋπολογισμό του Ν.Π., παρακολουθεί 
την πορεία εκτέλεσής του, μεριμνά για την αναμόρφωση 
των πιστώσεων και υποδεικνύει, όταν παρασθεί ανάγκη, 
τις ανάλογες ενέργειες για την εξασφάλιση των εσόδων 
και την συγκράτηση των δαπανών. Μεριμνά για την δημο¬ 
σίευση των διακηρύξεων δημοπρασιών. 

Διαχειρίζεται τις πιστώσεις του προϋπολογισμού και εκ¬ 
δίδει τις εντολές προμηθειών. 

Ελέγχει τη νομιμότητα για την πληρότητα των δικαιολο- 
γητικών και των παραστατικών στοιχείων γενικά κάθε δα¬ 
πάνης καθώς και την ύπαρξη ανάλογης πίστωσης στον 
προϋπολογισμό. 

Παρακολουθεί και ελέγχει την είσπραξη των εσόδων, 
την διαχείριση και τον συνολικό προγραμματισμό των οι¬ 
κονομικών θεμάτων. 

Διαχειρίζεται όλα τα αναλώσιμα και μη υλικά του Οργα¬ 
νισμού και είναι υπεύθυνος για την φύλαξη όλων των κι¬ 
νητών αντικειμένων και υλικών του τμήματός του. Παρα¬ 
κολουθεί την αποδοτικότητα των υπαλλήλων της οικονο¬ 
μικής υπηρεσίας και συντάσσει μαζί με τον Διευθυντή τις 
εκθέσεις αξιολόγησης των υπαλλήλων. 

α) ΓΡΑΦΕΙΟ ΕΣΟΔΩΝ - ΕΞΟΔΩΝ - ΟΙΚΟΝΟΜΙΚΗΣ ΠΑ¬ 
ΡΑΚΟΛΟΥΘΗΣΗΣ - ΛΟΓΙΣΤΗΡΙΟΥ ΚΑΙ ΔΙΑΧΕΙΡΙΣΗΣ ΔΑ¬ 
ΠΑΝΩΝ 

Συντάσσει τον ετήσιο οικονομικό απολογισμό του Ν.Π. 

Βεβαιώνει τα έσοδα και μεριμνά για την είσπραξη αυ¬ 
τών. 

Μελετά και εισηγείται τα οικονομικά ζητήματα του Ν.Π. 
σχετικά με την επιβολή τροφείων και άλλων εσόδων κα¬ 
θώς και την εκμετάλλευση της περιουσίας του Ν.Π. Επι¬ 
μελείται την έγκριση και εκκαθάριση κάθε δαπάνης και 
εξασφαλίζει την νομιμότητα αυτής. Εκδίδει τα χρηματικά 
εντάλματα πληρωμής. 

Τηρεί τα λογιστικά βιβλία και παρακολουθεί την διάθε¬ 
ση των πιστώσεων. 

Συντάσσει τις μισθοδοτικές καταστάσεις των υπαλλή¬ 
λων. 

Την Ταμειακή Υπηρεσία του Οργανισμού διεξάγει ο Δη¬ 
μοτικός Ταμίας του Δήμου Ν. Ιωνίας Μαγνησίας. 


β) ΓΡΑΦΕΙΟ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΩΝ 

Ενεργεί για την προμήθεια των κάθε είδους αναγκαίων 
υλικών και ειδών, σύμφωνα με την ισχύουσα νομοθεσία, 
με βάση τις εντολές προμηθειών. 

Παραδίδειταπρομηθευόμενα είδη στα καθ’ ύλη αρμό¬ 
δια όργανα των επιμέρους υπηρεσιών, με βάση το πρω¬ 
τόκολλο παραλαβής που εκδίδεται από αυτόν και υπο¬ 
γράφεται από τον αρμόδιο παραλήπτη. 

Επιμελείται τις διαδικασίες διεξαγωγής των δημοπρα¬ 
σιών προμηθειών. 

Εισηγείται την εκποίηση και καταστροφή για διάφο¬ 
ρους λόγους μη χρήσιμου υλικού. 

Τηρεί βιβλίο κίνησης υλικού και βιβλίο ετήσια απογρα- 
φής κινητών πραγμάτων. 

Τηρεί μητρώο των ακίνητων πραγμάτων. 

Αξιολογείτο στατιστικά στοιχεία κατανάλωσης των διά¬ 
φορων υλικών σε σχέση με το βαθμό απορρόφησης αυ¬ 
τών, ως και τα χρονικά όρια, τις διαδικασίες πραγματο¬ 
ποίησης των προμηθειών και επιμελείται την έγκαιρη 
έναρξη των απαιτούμενων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε μία ενιαία προμήθεια, σύμφωνα με την εκάστοτε 
ισχύουσα νομοθεσία. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΟΥ ΠΑΙΔΙΚΟΥ 
ΣΤΑΘΜΟΥ 

Ο Προϊστάμενος του Τμήματος είναι υπεύθυνος απένα¬ 
ντι στο Διευθυντή για την εκτέλεση του εκπαιδευτικού και 
διοικητικού έργου και την ομαλή λειτουργία του τμήματός 
του. Ο Προϊστάμενοςτουτμήματοςτουπαιδικού σταθμού 
ασκεί εκπαιδευτικό έργο τουλάχιστον 5 ώρες ημερησίως. 

Επιπλέον ασκεί το ακόλουθο διοικητικό έργο άλλη μία 
ώρα, την οποία εξοικονομεί, όταν τα παιδιά παίρνουν το 
πρωινό και το γεύμα. 

Φροντίζει για την ομαλή λειτουργία του σταθμού, προ¬ 
τείνει στον Διευθυντή του Οργανισμού οτιδήποτε θεωρεί 
χρήσιμο και ωφέλιμο για την προαγωγή του έργου του 
παιδικού σταθμού. 

Φροντίζει με τον Διευθυντή και το λοιπό εκπαιδευτικό 
προσωπικό του παιδικού σταθμού για τον προγραμματι¬ 
σμό και την οργάνωση των εκδηλώσεων. 

Τηρεί το παρουσιολόγιο των νηπίων του σταθμού και 
ενημερώνει αρμοδίως για τις καθυστερήσεις παιδιών 
στην προσέλευσή τους είτε στις απουσίες τους. 

Εποπτεύει όλο το προσωπικό του παιδικού σταθμού για 
την σωστή εκτέλεση των καθηκόντων του. Κρατά το βι¬ 
βλίο παρουσίας του προσωπικού. Εποπτεύει για την 
έγκαιρη και ποιοτική παρασκευή του συσσιτίου καθώς και 
την καθαριότητα του σταθμού. 

Μεριμνά για την υγιεινή κατάσταση των νηπίων, σύμ¬ 
φωνα με τις οδηγίες του εκτελούντος την υγειονομική 
υπηρεσία Γ ιατρού και γενικά για την άριστη περιποίηση 
των νηπίων. 

Εισηγείται στο Διευθυντή του Οργανισμού τις ανάγκες 
εμπλουτισμού με εποπτικά μέσα των αιθουσών για την 
εφαρμογή του προγράμματος. 

Είναι υπεύθυνος γιατην φύλαξη των εκτός αποθήκης κι¬ 
νητών πραγμάτων του παιδικού σταθμού. Διαβιβάζει στο 
Διευθυντή οργανικά έντυπα και λοιπά έγγραφα που κατα¬ 
τίθενται στον παιδικό σταθμό. 

Φροντίζει και ελέγχει ώστε να είναι πάντοτε ενημερω¬ 
μένες οι καρτέλες χρέωσης υλικών από όλους τους υπαλ¬ 
λήλους του παιδικού σταθμού. 

ΑΡΜΟΔΙΟΤΗΤΕΣ ΝΗΠΙΑΓΩΓΟΥ 

Υποδέχεται τα νήπια στην καθορισμένη ώρα και τα φρο¬ 
ντίζει σε όλη τη διάρκεια του ωραρίου του. 

Φροντίζει για την σωστή ψυχοσωματική υγεία και ψυχο¬ 
κινητική εξέλιξη των παιδιών με το να οργανώνει το ημε¬ 
ρήσιο πρόγραμμα ανάλογα με τις ηλικία και τις ανάγκες 
τους και με το νατό εξατομικεύει, ότανπαραστεί ανάγκη. 
Απασχολεί τα παιδιά σύμφωνα με τους καθορισμένους 
στόχους του προγράμματος του Οργανισμού και κρατά 
βιβλίο ύλης για την καθημερινή διδασκαλία, σύμφωνα με 
το αναλυτικό πρόγραμμα του Υπουργείου Παιδείας. Είναι 
υπεύθυνος όχι μόνο για την ολόπλευρη ανάπτυξη των νη¬ 
πίων αλλά και για την φύλαξη και προστασία αυτών. Σε 
καμία περίπτωση για οποιοδήποτε λόγο δεν επιτρέπεται 
η κακή μεταχείριση των παιδιών (εκφοβισμός, σωματική 
πίεση) όπως επίσης και η απομάκρυνσή του από εκείνα. 

Τηρεί βιβλίο παρουσίας παιδιών. Δίνει στοιχεία στο Γρα¬ 
φείο Υγειονομικής και Κοινωνικής μέριμνας για την ενη¬ 
μέρωση κάθε ατομικής κάρτας. Συνεργάζεται με τους γο¬ 
νείς σε όλα τα θέματα που αφορούν την ζωή και την εξέ¬ 
λιξη των παιδιών μέσα στον παιδικό σταθμό. 

Φροντίζει για την υγιεινή κατάσταση των νηπίων και ενη¬ 
μερώνει το Γ ραφείο Υγειονομικής και Κοινωνικής μέρι¬ 
μνας για κάθε περίπτωση που αντιλαμβάνεται ότι χρειά¬ 
ζεται ιατρική φροντίδα ή κοινωνική μέριμνα. 

Παρακολουθεί την καθαριότητα των νηπίων και κάθε 
αντικείμενο που έχει σχέση με αυτά, ενθαρρύνοντας την 
αυτοεξυπηρέτησή τους. Βοηθά τα νήπια στο γεύμα. 

Φροντίζει για την ευταξία του χώρου διδασκαλίας καιεί- 
ναι υπεύθυνος για άλατα αντικείμενα που βρίσκονται μέ¬ 
σα σε αυτόν. Τηρεί καρτέλα στην οποία καταγράφειτο εκ¬ 
παιδευτικό υλικό της τάξης (εξοπλισμό, βιβλία κ.λπ.). 

Εφαρμόζει πιστά όλα τα μέτρα υγιεινής και ασφάλειας 
και ευθύνεται για κάθε πράξη και παράλειψη που μπορεί 
να έχει επίπτωση στην υγεία των παιδιών. 

Λόγω άμεσης επαφής με τα παιδιά προσφέρει σε αυτά 
με υπομονή και στοργή όλες τις δυνατότητες για αναπτύ¬ 
ξουν την προσωπικότητά τους επιδιώκοντας συνεχώς να 
δημιουργήσει σε αυτά ικανότητα συγκέντρωσης, αυτε¬ 
νέργειας, εμπιστοσύνης στον εαυτό τους και στις προσω¬ 
πικές δυνατότητές τους. 

ΑΡΜΟΔΙΟΤΗΤΕΣ ΒΡΕΦΟΝΗΠΙΟΚΟΜΟΥ 

Προσφέρει αγωγή, ψυχαγωγία, περιποίηση, φροντίδα 
φαγητό στα νήπια. 

Υποδέχεται τα νήπια με εγκαρδιότητα και ζεστασιά, για¬ 
τί οι πρώτες ημέρες χρειάζονται ιδιαίτερη προσοχή στο 
χειρισμό του κάθε παιδιού και την προσαρμογή του στο 
χώρο του παιδικού σταθμού. 

Είναι υπεύθυνος για την άψογη καθαριότητα του θαλά¬ 
μου και των αντικειμένων του καθώς και τον κατάλληλο 
αερισμό και φωτισμό του. Αλλάζει τα ρούχα των νηπίων 
και φροντίζει την καθαριότητα του σώματός τους και τα¬ 
κτοποιεί τα έπιπλα του θαλάμου. Συνεργάζεται στενά με 
τον παιδίατρο. Συμπεριφέρεται στα νήπια με αγάπη και 
υπομονή και τα απασχολεί με παιχνίδια μιλώντας τους 
ήρεμα και καθαρά. Σε καμία περίπτωση για οποιοδήποτε 
λόγο δεν επιτρέπεται η κακή μεταχείριση των παιδιών (εκ¬ 
φοβισμός, σωματική πίεση κ.λπ.) όπως επίσης και η απο¬ 
μάκρυνσή του από εκείνα. Παραδίδειτα νήπια καθαρά και 
περιποιημένα στους γονείς τους. 

ΑΡΜΟΔΙΟΤΗΤΕΣ ΒΟΗΘΟΥ ΠΑΙΔΑΓΩΓΟΥ - ΒΡΕΦΟΚΟ- 
ΜΟΥ 

Βοηθάει τον παιδαγωγό ή βρεφονηπιοκόμο σε όλα τα 
καθή κοντά του και εκτελείτις οδηγίες που παίρνει από αυ¬ 
τόν. Σε περίπτωση απουσίας του παιδαγωγού ή βρεφο¬ 
νηπιοκόμου, τους αντικαθιστά, απευθυνόμενος στον 
Υπεύθυνο του σταθμού για βοήθεια και υποστήριξη. Κατά 
το διάστημα που ασκεί τα καθήκοντα παιδαγωγού - νη¬ 


πιοβρεφοκόμου έχει τις ίδιες αρμοδιότητες με τον παιδα¬ 
γωγό - νηπιοβρεφοκόμο. 

ΑΡΜΟΔΙΟΤΗΤΕΣ ΜΑΓΕΙΡΩΝ 

Παραλαμβάνει από το γραφείο προμηθειών τα τρόφιμα 
επί αποδείξει και τα φυλάει στην αποθήκη του παιδικού 
σταθμού. Υποβάλλει στο γραφείο προμηθειών σε τακτά 
χρονικά διαστήματα κατάλογο ειδών που έχει παραγγεί- 
λει. 

Είναι υπεύθυνος για την επιμελημένη και έγκαιρη παρα¬ 
σκευή του φαγητού, σύμφωνα με το προγραμματισμένο 
διαιτολόγιο. 

Κάνει τη διανομή του φαγητού. Τηρεί καρτέλα στην 
οποία καταγράφει τα μαγειρικά σκεύη και τα είδη εστιά- 
σεως και είναι αποκλειστικά υπόλογος για την φύλαξή 
τους, την καλή κατάσταση και τακτοποίησή τους. Οφείλει 
να μεριμνά για την συντήρηση και καθαριότητα αυτών και 
ευθύνεται για την απώλεια και αδικαιολόγητη καταστρο¬ 
φή τους. Επιμελείται ιδιαιτέρως για την τήρηση όλωντων 
όρων υγιεινής στους χώρους παρασκευής φαγητού, ει- 
σηγούμενος κάθε σχετικό μέτρο. Προτείνει τη λήψη μέ- 
τρωνπου θεωρεί απαραίτητα για την καλή λειτουργία του 
μαγειρείου. 

ΑΡΜΟΔΙΟΤΗΤΕΣ ΠΡΟΣΩΠΙΚΟΥ ΚΑΘΑΡΙΟΤΗΤΑΣ - 
ΒΟΗΘΗΤΙΚΩΝ ΕΡΓΑΣΙΩΝ 

Η καθαρίστρια φροντίζει για την καθαριότητα του σταθ¬ 
μού εντός αυτού και του αυλείου χώρου του, σύμφωνα με 
τις υποδείξεις του Προϊσταμένου του παιδικού σταθμού. 
Σε συνεργασία με τον Προϊστάμενο της μονάδας, παραγ- 
γέλλει στο γραφείο προμηθειών τα απαραίτητα υλικά κα¬ 
θαριότητας. Χρεώνεται με τα υλικά καθαριότητας από το 
γραφείο προμηθειών, με βάση ανάλογο υπηρεσιακό ση¬ 
μείωμα και αφού τα παραλάβει, φροντίζει για την φύλαξή 
τους. 

Βοηθά τους νηπιαγωγούς στην περιποίηση των νηπίων. 
Αλλάζει τα ρούχα των νηπίων και φροντίζει για την καθα¬ 
ριότητα του σώματός τους. Βοηθά τα νήπια στο γεύμα. 
Βοηθά το μάγειρα ή την μαγείρισσα στις βοηθητικές ερ¬ 
γασίες (προετοιμασία φαγητού, στρώσιμο τραπέζιών, 
πλύσιμο σκευών, διανομή φαγητού και συγκέντρωση των 
ειδών εστίασης μετά το τέλος του). Εκτελεί κάθε άλλη 
βοηθητική εργασία που της ανατίθεται από τον Προϊστά¬ 
μενο του σταθμού. 

Άρθρο 6 

Τα θέματα που αφορούντους διορισμούς, τα καθήκοντα, 
τους περιορισμούς, την αστική ευθύνη, τα δικαιώματα, τις 
μεταβολές υπηρεσιακής κατάστασης, το πειθαρχικό δί¬ 
καιο και τη λύση της υπαλληλικής ή εργασιακής σχέσης 
του τακτικού και του με σχέση εργασίας ιδιωτικού δικαίου 
προσωπικού που υπάγεται στις διατάξεις του Οργανισμού 
αυτού, διέπονται από την εκάστοτε ισχύουσα Νομοθεσία. 

Άρθρο 7 

Κατά την έναρξη της ισχύος του παρόντος Οργανισμού 
οι υπηρετούντες υπάλληλοι κατατάσσονται στις αντίστοι¬ 
χες θέσει των σχετικών κλάδων. 

Η κατανομή του προσωπικού στις επιμέρους διοικητι¬ 
κές μονάδες γίνεται με απόφαση του Προέδρου. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Ακροτελεύτιο Άρθρο 

Επειδή ο Οργανισμός Ανοιχτής Προστασίας Παιδιού και 
Φροντίδας Οικογένειας Δήμου Ν. Ιωνίας Μαγνησίας προ¬ 
έρχεται από συγχώνευση, προκαλείται δαπάνη μόνο από 

τις νέες προβλεπόμενες θέσεις η οποία για το τρέχον έτος 
είναι: τετρακόσιες πενήντα χιλιάδες ευρώ (450.000 €). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 2 Αυγούστου 2005 

Με εντολή Γενικού Γραμματέα Περιφέρειας 
Η Προϊσταμένη Δ/νσης 
ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθμ. 7993 (2) 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Δημοτικού Παιδικού Σταθμού Ζωνιανών, Ν. Ρεθύ- 
μνου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12του ν. 1188/1981, όπως 
αντικαταστάθηκε με τις διατάξεις του άρθρου 8 του 
ν. 2307/1995. 

2. Τις διατάξεις του άρθρου 67 του ν. 1416/1984 όπως 
ισχύουν. 

3. Τις διατάξεις των π.δ. 37α/1987 και 22/1990. 

4. Τις διατάξεις των άρθρων 19,20,34,35,36 και 38 του 
ν. 2190/1994. 

5. Τις διατάξεις του ν. 2503/1997 περί «Οργάνωσης-Δι- 
οίκησηςτης Περιφέρειας κ.λπ.». 

6. Τις διατάξεις του άρθρου 18 του ν. 2539/1997 περί 
«Συγκρότησης της Πρωτοβάθμιας Τοπικής Αυτοδιοίκη¬ 
σης». 

7. Την υπ’ αριθμ. 9/3/30.6.2005 σύμφωνη γνώμη του 
Υπηρεσιακού Συμβουλίου Υπαλλήλων ΟΤΑ Ν. Ρεθύμνης 

8. Την υπ’ αριθμ. 120/2005 απόφαση γνωμοδότησης 
του Δημοτικού Συμβουλίου Κουλούκωνα. 

9. Την υπ’ αριθμ. 6730/2003 απόφαση του Γενικού 
Γ ραμματέα της Περιφέρειας Κρήτης, όπως τροποποιή¬ 
θηκε και ισχύει. 

10. Την υπ’ αριθμ. 27/2005 απόφαση του Διοικητικού 
Συμβουλίου του Δημοτικού Παιδικού Σταθμού Ζωνιανών, 
με την οποία ψηφίζεται ο Οργανισμό Εσωτερικής Υπηρε¬ 
σίας αυτού, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του Δημοτικού Παιδικού Σταθμού Ζωνιανών, 
όπως αυτός ψηφίσθηκε με την αριθ. 27/2005 απόφαση 
του Διοικητικού Συμβουλίου ως κατωτέρω: 

Άρθρο 1 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού Ζωνια- 
νών λειτουργούν σε επίπεδο Γ ραφείου βάσει τη δυναμι¬ 
κότητα του Σταθμού, σύμφωνα με τη συστατική πράξη 
προσαρμογής του. 

Άρθρο 2 

Καθήκοντα - Αρμοδιότητες Διοικητικού - Οικονομικού 
Προσωπικού 

Το Διοικητικό - Οικονομικό Προσωπικό του Δημοτικού 
Παιδικού Σταθμού Ζωνιανών έχει τα παρακάτω καθήκο¬ 
ντα και αρμοδιότητες: 

1. Είναι αρμόδιο για την εύρυθμη λειτουργία του σταθ¬ 
μού και την τήρηση του κανονισμού λειτουργίας του. 

2. Εισηγείται στο Δ.Σ. του σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του σταθμού όπως: 

• Τον αριθμό και τις ειδικότητες του προσωπικού που 


είναι αναγκαίο προκειμένου να διασφαλιστεί η εύρυθμη 
λειτουργία του. 

• Το παιδαγωγικό υλικό και τον πάσης φύσεως εξοπλι¬ 
σμό. 

• Τις απαραίτητες εργασίες για την επισκευή και συ¬ 
ντήρηση των κτιρίων. 

• Την επιμόρφωση του προσωπικού. 

3. Είναι υπεύθυνο για την τήρηση του ωραρίου του προ¬ 
σωπικού, προγραμματίζει και φέρνει προς έγκριση στο Δ. 
Σ. του σταθμού τις άδειες του προσωπικού ώστε να μη δη- 
μιουργούνται λειτουργικά προβλήματα στο σταθμό. 

4. Τηρεί όλα τα απαραίτητα βιβλία και έχει τη σφραγίδα 
του σταθμού. 

5. Είναι υπεύθυνο για τις συγκεντρώσεις προσωπικού, 
γονέων. 

6. Φροντίζει για την προμήθεια και τον έγκαιρο εφοδια¬ 
σμό του σταθμού με τα αναγκαία τρόφιμα και λοιπά υλικά 
που είναι απαραίτητα για την λειτουργία του. 

7. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

8. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λπ. του προσωπικού. 

9. Συνεργάζεται με το Δ.Σ. του σταθμού για την κατάρ¬ 
τιση προϋπολογισμού - απολογισμού - ισολογισμού. 

Άρθρο 3 

Καθήκοντα-Αρμοδιότητες παιδαγωγικού προσωπικού 
του σταθμού 

Τ ο παιδαγωγικό προσωπικό του σταθμού: 

1. Εποπτεύει, επιμελείται, συντονίζει και κατευθύνει το 
παιδαγωγικό έργο του σταθμού. 

2. Επιμελείται την παροχή σύγχρονης προσχολικής 
αγωγής στα φιλοξενούμενα βρέφη και νήπια. 

3. Εισηγείται στο Δ.Σ. του σταθμού τις ανάγκες σε παι¬ 
δαγωγικό προσωπικό και πάσης φύσεως εξοπλισμό κα¬ 
θώς και την επιμόρφωση του παιδαγωγικού προσωπικού. 

4. Είναι υπεύθυνο για την ασφαλή έλευση, παραμονή 
και έξοδο των βρεφών και νηπίων στο σταθμό. 

Άρθρο 4 

Οργανική σύνθεση προσωπικού 
Α'. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ Θέσεις μία (1) 
Βαθμός Δ' - Α' 

Β'. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Μόνιμο Προσωπικό 

1. ΤΕ9 ΒΡΕΦΟΝΗΠΙΟΚΟΜΙΑΣ Θέσεις μία (1) 

2. ΥΕ14 ΜΑΓΕΙΡΩΝ Θέσεις μία (1) 

3. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ Θέσεις μία (1) 

Γ. ΕΠΟΧΙΑΚΟ ΠΡΟΣΩΠΙΚΟ 

1. Π.Ε ΝΗΠΙΑΓΩΓΩΝ 
Θέσεις μία (1). 

2. ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις μία (1). 

3. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις μία (1). 

Γιατην αντιμετώπιση των εποχιακών ή πρόσκαιρων ανα¬ 
γκών ή άλλων περιοδικών αναγκών προβλέπονται βάσει 
των διατάξεων της παρ. 12 του άρθρου 18 του ν. 
2503/1997, θέσεις διαφόρων ειδικοτήτων 
Οι παραπάνω θέσεις θα πληρώνονται βάσει των διατά¬ 
ξεων των παρ. 2έως 17του άρθρου 21 του ν. 2190/1994 

και οι υποψήφιοι των επιμέρους κατηγοριών που θα κα¬ 
θορίζονται με την ανακοίνωση - προκήρυξη του Δ.Σ. πρέ¬ 
πει να έχουντα αντίστοιχα προσόντα που απαιτούνται κά¬ 
θε φορά, για τους μόνιμους υπαλλήλους όπως προβλέ- 
πονται από σχετικές διατάξεις. 

Όσον αφορά τις οικονομικές προϋποθέσεις που θέτει η 
νομοθεσία για τη σύσταση της νέας τακτικής θέσεις στον 
Ο.Ε.Υ. (άρθρο 8παρ. 5 του ν. 2307/1995) δεν έχουν εφαρ¬ 
μογή για τη σύσταση των θέσεων του προσωπικού με 
σύμβαση εργασίας ιδιωτικού δικαίου ορισμένου χρόνου, 
διότι αυτές οι θέσεις δε θεωρούνται από το Σύνταγμα θέ¬ 
σεις τακτικού προσωπικού 

Δ' ΠΡΟΣΩΠΙΚΟ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ 

Το Ν.Π.Δ. Δ. μπορεί να έχει εξωτερικούς συνεργάτες με 
σύμβαση μίσθωσης έργου. 

Άρθρο 5 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 6 

Οι προβλεπόμενες από τον παρόντα Οργανισμός Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των υπηρεσιών του Ν.Π.Δ.Δ.. 

Αν χρειασθεί καταμερισμός εργασιών στο προσωπικό, 
γίνεται πάντοτε με απόφαση του προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα καιτις γνώσεις αυτών σε 
ειδικά αντικείμενα. 

Κατά την κατανομή των εργασιών θα εξετάζονται καιτυ- 
χόν ειδικές ανάγκες των υπαλλήλων (μητέρες ανήλικων 
τέκνων, έγκυες γυναίκες, τόπος διαμονής κ.λπ.). 

Κάθε άλλη λεπτομέρεια λειτουργίαςτων επί μέρους υπη¬ 
ρεσιών μη προβλεπόμενη από τον παρόντα οργανισμό, 
ρυθμίζεται με τον κανονισμό λειτουργίας του Ν.Π ,Δ.Δ.. 

Από την ψήφιση του παραπάνω Ο.Ε.Υ. προκαλείται δα¬ 
πάνη σε βάρος του προϋπολογισμού οικονομικού έτους 
2005, ο οποίος ενισχύεται από τους ΚΑΠ, τροφεία κ.λπ. 
Ύψους 202.876,81 ΕΥΡΩ περίπου. 

Εφόσον προσληφθούν όλοι οι προβλεπόμενοι υπάλλη¬ 
λοι και για τα επόμενα οικονομικά έτη το ύψος της δαπά¬ 
νης δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 28 Ιουλίου 2005 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

- 1 - 

Αριθμ. 7992 (3) 

Έγκριση Οργανισμού Εσωτερικής Υπηρεσίας (Ο.Ε.Υ.) του 
Δημοτικού Παιδικού Σταθμού Λιβαδίων Ν. Ρεθύμνου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12τουν. 1188/1981, όπως 


αντικαταστάθηκε με τις διατάξεις του άρθρου 8 του ν. 
2307/1995. 

2. Τις διατάξεις του άρθρου 67 του ν. 1416/1984 όπως 
ισχύουν. 

3. Τις διατάξεις των π.δ.37α/1987και22/1990. 

4. Τις διατάξεις των άρθρων 19,20,34,35,36 και 38 του 
ν. 2190/1994. 

5. Τις διατάξεις του ν. 2503/1997 περί «Οργάνωσης - Δι¬ 
οίκησης της Περιφέρειας κ.λπ.». 

6. Τις διατάξεις του άρθρου 18 του ν. 2539/1997 περί 
«Συγκρότησης της Πρωτοβάθμιας Τοπικής Αυτοδιοίκη¬ 
σης». 

7. Την υπ’ αριθμ. 10/1/4.7.2005 σύμφωνη γνώμη του 
Υπηρεσιακού Συμβουλίου Υπαλλήλων ΟΤΑ Ν. Ρεθύμνης. 

8. Την αριθ. 128/2005 απόφαση γνωμοδότησης του Δη¬ 
μοτικού Συμβουλίου Κουλούκωνα. 

9. Την υπ’ αριθμ. 6730/2003 απόφαση του Γενικού 
Γραμματέα της Περιφέρειας Κρήτης, όπως τροποποιή¬ 
θηκε και ισχύει. 

10. Την υπ’ αριθμ. 28/2005 απόφαση του Διοικητικού 
Συμβουλίου του Δημοτικού Παιδικού Σταθμού Λιβαδίων, 
με την οποία ψηφίζεται ο Οργανισμός Εσωτερικής Υπη¬ 
ρεσίας αυτού, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του Δημοτικού Παιδικού Σταθμού Λιβαδίων, 
όπως αυτός ψηφίσθηκε με την υπ’ αριθμ. 28/2005 από¬ 
φαση του Διοικητικού Συμβουλίου ως κατωτέρω: 

Άρθρο 1 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού Λιβα- 
δίων λειτουργούν σε επίπεδο Γ ραφείου βάσει τη δυναμι¬ 
κότητα του Σταθμού, σύμφωνα με τη συστατική πράξη 
προσαρμογής του. 

Άρθρο 2 

Καθήκοντα - Αρμοδιότητες Διοικητικού - 
Οικονομικού Προσωπικού 

Το Διοικητικό - Οικονομικό Προσωπικό του Δημοτικού 
Παιδικού Σταθμού Λιβαδίων έχει τα παρακάτω καθήκοντα 
και αρμοδιότητες: 

1. Είναι αρμόδιο για την εύρυθμη λειτουργία του σταθ¬ 
μού και την τήρηση του κανονισμού λειτουργίας του. 

2. Εισηγείται στο Δ.Σ. του σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία του 

• Το παιδαγωγικό υλικό και τον πάσης φύσεως εξοπλι¬ 
σμό. 

• Τις απαραίτητες εργασίες για την επισκευή και συ¬ 
ντήρηση των κτιρίων 

• Την επιμόρφωση του προσωπικού. 

3. Είναι υπεύθυνο γιατηντήρηση του ωραρίου του προ¬ 
σωπικού, προγραμματίζει και φέρνει προς έγκριση στο Δ. 
Σ. του σταθμού τις άδειες του προσωπικού ώστε να μη δη- 
μιουργούνται λειτουργικά προβλήματα στο σταθμό. 

4. Τηρεί άλατα απαραίτητα βιβλία και έχει τη σφραγίδα 
του σταθμού. 

5. Είναι υπεύθυνο για τις συγκεντρώσεις προσωπικού, 
γονέων. 

6. Φροντίζει για την προμήθεια και τον έγκαιρο εφοδια¬ 
σμό του σταθμού μετά αναγκαία τρόφιμα και λοιπά υλικά 
που είναι απαραίτητα για την λειτουργία του. 

7. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

8. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λπ. του προσωπικού. 

9. Συνεργάζεται με το Δ.Σ. του σταθμού για την κατάρ¬ 
τιση προϋπολογισμού - απολογισμού-ισολογισμού. 

Άρθρο 3 

Καθήκοντα - Αρμοδιότητες παιδαγωγικού 
προσωπικού του σταθμού 

Το παιδαγωγικό προσωπικό του σταθμού: 

1. Εποπτεύει, επιμελείται, συντονίζει και κατευθύνει το 
παιδαγωγικό έργο του σταθμού. 

2. Επιμελείται την παροχή σύγχρονης προσχολικής 
αγωγής στα φιλοξενούμενα βρέφη και νήπια. 

3. Εισηγείται στο Δ.Σ. του σταθμού τις ανάγκες σε παι¬ 
δαγωγικό προσωπικό και πάσης φύσεως εξοπλισμό κα¬ 
θώς και την επιμόρφωση του παιδαγωγικού προσωπικού. 

4. Είναι υπεύθυνο για την ασφαλή έλευση, παραμονή 
και έξοδο των βρεφών και νηπίων στο σταθμό. 

Άρθρο 4 

Οργανική σύνθεση προσωπικού 
Α'. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ Θέσεις μία (1) 
Βαθμός Δ' - Α' 

Β'. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Μόνιμο Προσωπικό 

1. ΥΕ14 ΜΑΓΕΙΡΩΝ Θέσεις μία (1) 

2. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ Θέσεις μία (1) 

Γ'. ΕΠΟΧΙΑΚΟ ΠΡΟΣΩΠΙΚΟ 

1. Δ Ε ΒΟΗΘΟΣ ΒΡΕΦΟΚΟΜΟΥ 
Θέσεις μία (1). 

Γιατην αντιμετώπιση των εποχιακών ή πρόσκαιρων ανα¬ 
γκών ή άλλων περιοδικών αναγκών προβλέπονται βάσει 
των διατάξεων της παρ. 12 του άρθρου 18 του ν. 
2503/1997, θέσεις διαφόρων ειδικοτήτων 
Οι παραπάνω θέσεις θα πληρώνονται βάσει των διατά- 
ξεωντωνπαρ. 2 έως 17του άρθρου 21 του ν. 2190/1994 
και οι υποψήφιοι των επιμέρους κατηγοριών που θα κα¬ 
θορίζονται με την ανακοίνωση - προκήρυξη του Δ.Σ. πρέ¬ 
πει να έχουντα αντίστοιχα προσόντα που απαιτούνται κά¬ 
θε φορά, για τους μόνιμους υπαλλήλους όπως προβλέ- 
πονται από σχετικές διατάξεις. 

Όσον αφορά τις οικονομικές προϋποθέσεις που θέτει η 
νομοθεσία για τη σύσταση της νέας τακτικής θέσεις στον 
Οργανισμό Εσωτερικής Υπηρεσίας (άρθρο 8 παρ. 5 του ν. 
2307/1995) δεν έχουν εφαρμογή για τη σύσταση των θέ- 
σεωντου προσωπικού με σύμβαση εργασίας ιδιωτικού δι¬ 
καίου ορισμένου χρόνου, διότι αυτές οι θέσεις δε θεω¬ 
ρούνται από το Σύνταγμα θέσεις τακτικού προσωπικού 
Δ' ΠΡΟΣΩΠΙΚΟ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ 
Το Ν.Π.Δ. Δ. μπορεί να έχει εξωτερικούς συνεργάτες με 
σύμβαση μίσθωσης έργου. 

Άρθρο 5 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 


Άρθρο 6 

Οι προβλεπόμενες από τον παρόντα Οργανισμό Εσωτε¬ 
ρικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα- 
γκώντων υπηρεσιώντου Ν.Π.Δ.Δ.. 

Αν χρειασθεί καταμερισμός εργασιών στο προσωπικό, 
γίνεται πάντοτε με απόφαση του προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα. 

Κατά την κατανομή των εργασιών θα εξετάζονται και τυ¬ 
χόν ειδικές ανάγκες των υπαλλήλων (μητέρες ανήλικων 
τέκνων, έγκυες γυναίκες, τόπος διαμονής κ.λπ.). 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ.. 

Από την ψήφιση του παραπάνω Ο.Ε.Υ. προκαλείται δα¬ 
πάνη σε βάρος του προϋπολογισμού οικονομικού έτους 
2005, ο οποίος ενισχύεται από τους ΚΑΠ, τροφεία κ.λπ. 
Ύψους 222.057,87 ΕΥΡΩ περίπου . 

Εφόσον προσληφθούν όλοι οι προβλεπόμενοι υπάλλη¬ 
λοι και για τα επόμενα οικονομικά έτη το ύψος της δαπά¬ 
νης δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 28 Ιουλίου 2005 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(4) 

Χορήγηση άδειας ασκήσεως επαγγέλματος Κοινωνικού 
Λειτουργού στην Τρεμούλη Ειρήνη - Ευτυχία του Στυ¬ 
λιανού. 

Ο ΝΟΜΑΡΧΗΣ ΣΑΜΟΥ 

Μετηνυπ’αριθμ. 1450/4.8.2005 απόφαση Νομάρχη Σά¬ 
μου χορηγείται στην Τρεμούλη Ειρήνη - Ευτυχία του Στυ- 
λιανύ άδεια ασκήσεως επαγγέλματος Κοινωνικού Λει¬ 
τουργού. 

Ο Νομάρχης 
ΕΜΜΑΝ. ΚΑΡΛΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην υπ’ αριθμ. 3342/30.6.2005 απόφαση του Νομάρχη 
Αθηνών που δημοσιεύθηκε στο ΦΕ 1024/20.7.2005/τ.Β' 
διορθώνεται το εσφαλμένο «ΓΙΑΛΑΤΖΗ» στο ορθό «ΠΑ¬ 
ΠΑΤΖΗ». 

(Από τη Νομαρχία Αθηνών) 

-♦- 

( 6 ) 

Στην υπ’ αριθμ. 3661/30.6.2005 απόφαση του Νομάρχη 
Αθηνών που δημοσιεύθηκε στο ΦΕ 1024/20.7.2005/τ.Β' 
διορθώνεται το εσφαλμένο «ΠΕΡΔΙΚΑΚΗ» στο ορθό 
«ΠΕΡΔΙΚΑΡΗ» 

(Από τη Νομαρχία Αθηνών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




